ai4bharat/Pralekha huggingface dataset:
வடகிழக்குப் பகுதி வளர்ச்சி அமைச்சகம்
வடகிழக்குப் பகுதியின் எட்டு மாநிலங்களைச் சேர்ந்த தலைமைச் செயலாளர்கள் மூத்த அதிகாரிகளுடன் கொரோனா நோய்த் தொற்றுக்கான தொடர் நடவடிக்கைகள் குறித்து அமைச்சர் ஜிதேந்திர சிங் ஆலோசனை
வடகிழக்குப் பகுதியின் மேம்பாடு, பிரதமர் அலுவலகம், அரசு ஊழியர், பொதுமக்கள் குறைகளைதல் மற்றும் ஓய்வூதியங்கள், அணுசக்தி மற்றும் விண்வெளி ஆகிய துறைகளுக்கான இணை அமைச்சர் டாக்டர் ஜிதேந்திர சிங் வடகிழக்குப் பகுதியில் உள்ள எட்டு மாநிலங்களின் தலைமைச் செயலாளர்கள் மற்றும் மூத்த அதிகாரிகளுடன் கொரோனா நோய்த் தொற்றுக்கான தொடர் நடவடிக்கைகள் குறித்து இன்று விவாதித்தார்.
சுமார் ஒரு மணி நேரம் காணொலி மூலம் நடைபெற்ற இந்த விவாதத்தில் அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து, சிக்கிம் மற்றும் திரிபுரா மாநில அரசுகளின் பிரதிநிதிகள் கலந்து கொண்டனர். நாட்டின் பல்வேறு பகுதிகளில் இருந்தும் இந்த மாநிலங்களுக்கு வரும் புலம் பெயர்ந்த தொழிலாளர்கள் மற்றும் பலர் குறித்த தற்போதைய நிலவரங்களை அவர்கள் பதிவு செய்ததோடு, பிரதமரின் ரூ 20 லட்சம் கோடி பொருளாதார நிவாரண அறிவிப்பின் தாக்கம் மற்றும் வரும் நாட்களில் அறிவிக்கப்பட வேண்டிய விதிமுறை தளர்வுகள் ஆகியவை குறித்தும் தங்கள் கருத்துக்களை அவர்கள் தெரிவித்தனர்.
கொரோனா பெருந்தொற்று வெளிப்பட்ட காலத்தில் நியாயமான வகையிலும், அறிவுபூர்வமாக நடந்து கொண்ட அனைத்து மாநில அரசுகளின் நடத்தை குறித்த தனது பாராட்டுதலை வடகிழக்குப் பகுதியின் அமைச்சர் என்ற வகையில் டாக்டர் ஜிதேந்திர சிங் இத்தருணத்தில் பதிவு செய்தார். இதன் விளைவாக கொரோனா தொற்று பரவுவதை தடுப்பதில் அவை வெற்றி பெற்றுள்ளதற்காக நாடு முழுவதிலும் வடகிழக்குப் பகுதி பாராட்டப்பட்டு வருகிறது என்றும் டாக்டர் ஜிதேந்திர சிங் கூறினார்.
வரவிருக்கும் நாட்களில் சம்பந்தப்பட்ட மாநிலங்களில் பல்வேறு பகுதிகளிலும் கட்டுப்பாடுகளுக்கான தளர்வுகளைக் கொண்டு வரும் வாய்ப்பு குறித்த தங்கள் மதிப்பீடுகளையும் தலைமைச் செயலாளர்கள் வழங்கினர். தற்போது  நிறுத்தி வைக்கப்பட்டுள்ள திட்டங்கள் மீண்டும் தொடங்கப்படுவதில் தங்களுக்குள்ள ஆர்வத்தையும் அவர்கள் வெளிப்படுத்தினர். இந்தக் கூட்டத்தில் வடகிழக்குப் பகுதிக்கான அமைச்சகத்தின் செயலாளர் இந்தர்ஜித் சிங், வடகிழக்கு கவுன்சில் செயலாளர் மோசஸ், வடகிழக்கு பகுதிக்கான அமைச்சகத்தின் மூத்த அதிகாரிகள் கலந்து கொண்டனர்.
<><><><><>
(Visitor Counter : 185
பிரதமர் அலுவலகம்
டாக்டர் ஷியாமா பிரசாத் முகர்ஜியின் நினைவு நாளை முன்னிட்டு பிரதமர் அவரை நினைவுகூர்ந்துள்ளார்
டாக்டர் ஷியாமா பிரசாத் முகர்ஜியின் நினைவு தினத்தை முன்னிட்டு பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
இது குறித்து பிரதமர் ட்விட்டரில் வெளியிட்டுள்ள பதிவில் கூறியிருப்பதாவது:
"டாக்டர் ஷியாமா பிரசாத் முகர்ஜியை அவரது நினைவு நாளில் நினைவுகூர்கிறேன். தேசிய ஒருமைப்பாட்டுக்கான அவரது வலுவான அர்ப்பணிப்பும் நாட்டின் வளர்ச்சிப் பயணத்தில் அவரது பங்களிப்பும் எப்போதும் நினைவுகூரப்படும். நல்லாட்சியை முன்னெடுத்துச் செல்வதற்கான எங்களது முயற்சிகளுக்கு அவரது கொள்கைகள் தொடர்ந்து வழிகாட்டுகின்றன.”
----------------------
(AP/PLM/RS/KRS
(
பிரதமர் அலுவலகம்
பஞ்சாப் முதலமைச்சராக பதவி ஏற்றுள்ள திரு பகவந்த் மானுக்கு பிரதமர் வாழ்த்து
பஞ்சாப் முதலமைச்சராக பதவி ஏற்றுக்கொண்டுள்ள திரு பகவந்த் மானுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
ட்விட்டர் பதிவில் பிரதமர் கூறியிருப்பதாவது:
“பஞ்சாப் முதலமைச்சராக பதவி ஏற்றுள்ள திரு பகவந்த் மான் அவர்களுக்கு வாழ்த்துக்கள். பஞ்சாபின் வளர்ச்சிக்கும், மாநில மக்களின் நலனுக்கும் நாம் சேர்ந்து உழைப்போம்”
PIB Headquarters
2019-ஆம் ஆண்டில் 12-லிருந்து 14-வரையான செலுத்துகைகளுக்கு இஸ்ரோ திட்டமிட்டுள்ளது
2019-ஆம் ஆண்டில் சந்திரயான்-2 உட்பட 12-முதல் 14-வரையான செலுத்துகைகளுக்கு இஸ்ரோ திட்டமிட்டுள்ளது. பிஎஸ்எல்வி-சி43 இன்று  வெற்றிகரமாக விண்ணில் செலுத்தப்பட்ட பின், செய்தியாளர்களிடம் பேசிய இஸ்ரோ தலைவர் டாக்டர் கே.சிவன், இந்தியாவின் நவீன புவி கண்காணிப்பு செயற்கைக் கோள் ஹைசிஸ் மற்றும் வெளிநாட்டு செயற்கைக் கோள்கள் 30-ம் தீர்மானிக்கப்பட்ட சுற்றுவட்டப் பாதையில் செலுத்தப்பட்டுள்ளன என்றார்.
புவிப் பரப்பின்மீது உள்ள பொருட்களை மிகத் துல்லியமாக அடையாளம் காண்பது ஹைசிஸின் முதன்மை நோக்கமாகும் என்றும், செலுத்தப்பட்ட ஐந்து நாட்களில் ஹைசிஸ் படங்களை அனுப்பத் தொடங்கும் என்றும் அவர் கூறினார்.
ஹைசிஸுடன் தகவல் தொடர்புகள், புவி கண்காணிப்பு, அறிவியல் ஆய்வுகள், கடல்சார் ஆய்வுகள் போன்ற பயன்பாட்டிற்காக மொத்தம் 47 செயற்கைக் கோள்கள் தற்போது, அவற்றின் சுற்றுவட்டப் பாதைகளில் செயல்பட்டு வருகின்றன.
ககன்யான் பற்றி குறிப்பிட்ட அவர், இதற்கான நடைமுறை சரியான திசையில் சென்று கொண்டிருப்பதாகவும், ககன்யானுக்கு முன்னதாக, ஆளில்லாத முதலாவது விண்கலத்தை 2020, டிசம்பர் வாக்கில் செலுத்தவும், அதைத் தொடர்ந்து மேலும் ஒரு விண்கலத்தை 2021, ஜுலையில் செலுத்தவும் இஸ்ரோ திட்டமிட்டுள்ளது என்றார். ஆளுடனான விண்கலத்தை 2021, டிசம்பர் வாக்கில் செலுத்தவும் இஸ்ரோ திட்டமிட்டிருப்பதாக அவர் மேலும் தெரிவித்தார்.
ஜி.சாட்-11 ஃபிரஞ்ச் கயானாவிலிருந்து செலுத்தப்படுவது ஏன் என கேட்டபோது, ஜி.எஸ்.எல்.வி எம்.கே-III நான்கு டன் வரையிலான செயற்கைக் கோள்களை மட்டுமே செலுத்தும் திறன் கொண்டது என்றும், ஜி.சாட்-11ன் எடை 5.86 டன் என்பதால், அதனால் செலுத்த இயலாது என்றும் யு.ஆர்.ராவ் செயற்கைக் கோள் மையத்தின் இயக்குநர் பி. குன்னிகிருஷ்ணன் தெரிவித்தார். அதிக எடைகொண்ட செயற்கைக் கோள்களை செலுத்தும் ஜி.எஸ்.எல்.வி எம்.கே-IIIன் திறன் படிப்படியாக அதிகரிக்கப்பட்டு வருகிறது என்றாலும், தற்போதைய தேவையைப் பூர்த்தி செய்ய தேசிய விண்வெளி முகமை வெளிநாடுகளிலிருந்து செலுத்த வேண்டியிருக்கிறது.
குறு சிறு மற்றும் நடுத்தர தொழில் துறை அமைச்சகம்
கோவிட் 19 நோய் பரவலுக்கு எதிரான ஊரடங்கு விலக்கிக் கொள்ளப்பட்ட பிறகு தொழில்களை மீண்டும் துவக்குவதற்கு அரசு முழு ஆதரவு அளிக்கும் என்று தொழில்துறை நிறுவனங்களுக்கு கட்காரி உறுதி
 பிரதிநிதிகளுடன் இணையதள அடிப்படையிலான கருத்தரங்கு ஒன்றில் இன்று பேசிய அமைச்சர், இது தொடர்பாக அரசு மேற்கொண்டுள்ள பல்வேறு நிதி சார்ந்த முடிவுகள் குறித்து தெரிவித்தார்.
குறித்த கால கடன்கள் மற்றும் தொழிலைத் தொடர்ந்து நடத்துவதற்கான பணி மூலதனக் கடன்கள் ஆகியவற்றை மறுசீரமைப்பதற்கு இந்திய ரிசர்வ் வங்கி அனுமதியளித்துள்ளது என்றும் திரு கட்காரி தெரிவித்தார்.
சிறு, குறு, நடுத்தரத்தொழில்கள் பற்றி பேசிய திரு.கட்காரி, அவர்களின் சிரமங்கள் குறித்தும், நாட்டின் பொருளாதாரத்திற்கு அவர்கள் எவ்வளவு முக்கியம் என்பதையும் அரசு அறியும் என்றும் கூறினார். அரசு மற்றும் வங்கித் துறையுடன் இணைந்து, தொழில்துறை பணியாற்ற வேண்டும் என்று அவர் கேட்டுக்கொண்டார். ஒவ்வொரு துறையின் நலனுக்காகவும் அனைத்து துறைகளும் திடமாக இருக்க வேண்டியதன் அவசியத்தை அவர் வலியுறுத்தினார்.
சந்தையில் பணப்புழக்கம் இருக்க வேண்டியதன் அவசியம் பற்றி பேசிய அமைச்சர், MSMEகளுக்கான கடன் உறுதித்தொகையை தற்போதைய ஒரு லட்சம் கோடியில் இருந்து 5 லட்சம் கோடியாக அதிகரிக்க முயன்று வருவதாகவும் கூறினார். நிதி நிறுவனங்களால் அளிக்கப்படும் கடன் தொகையில் 75 சதவீதம் அரசாங்கத்தின் கடன் உறுதி திட்டத்தின் கீழ் உறுதி செய்யப்பட்டுள்ளது என்று அவர் குறிப்பிட்டார். தொழில் துறையால் -- குறிப்பாக குறு,சிறு, நடுத்தரத் தொழில் நிறுவனங்களால் எழுப்பப்படும் பிரச்சினைகள் எடுத்துக்கொள்ளப்பட்டு, சம்பந்தப்பட்ட அமைச்சகங்கள் மற்றும் துறைகளுடன் விவாதிக்கப்படும் என்று அவர் உறுதியளித்தார்.
சில நாடுகள், தங்களது முதலீடுகளை சீனாவில் இருந்து எடுத்து விட நினைக்கின்றன; இந்தியா அவர்களின் சிறந்த முதலீட்டுத் தளமாக இருக்க முடியும்; எனவே, இந்தியத் தொழில் துறையினர், தற்போதைய நெருக்கடியான நிலைமையை, ஒரு சவாலாகவும் ஒரு வாய்ப்பாகவும் பார்க்க வேண்டும் என்று அமைச்சர் கேட்டுக் கொண்டார்.
சாலைத் துறை பற்றிப் பேசிய அவர், 2019-20 இல் நெடுஞ்சாலைக் கட்டுமானப் பணிகள் சாதனை அளவை எட்டியிருந்தன. கட்டமைப்புத் துறையின் வளர்ந்து வரும் தேவைகளைப் பூர்த்தி செய்யும் வகையில் இது, வரும் ஆண்டுகளில், இரண்டு மூன்று மடங்கு அதிகரிக்க வேண்டும் என்றும் அவர் கூறினார்.
மனித வள மேம்பாட்டு அமைச்சகம்
“வல்லமை வெல்லுமே” திட்டம் மனிதவள - விளையாட்டுத் துறைகளின் அமைச்சர்கள் தொடங்கி வைத்தனர்.
மத்திய அரசு உருவாக்கிய வல்லமை இந்தியா பிரசாரம்  இன்று  தொடங்கப்பட்டது. இந்தப் பிரசாரத்தை மத்திய மனிதவள மேம்பாட்டுத் துறை அமைச்சர் ரமேஷ்குமார் பொக்ரியால் நிஷாங்க், விளையாட்டு – இளைஞர் நலத்துறை அமைச்சர் கிரண் ரிஜுஜு ஆகியோர் தொடங்கி வைத்து, மாணவர்களுடன் ஆன்லைனில் உரையாடினர்.
வல்லமை இந்தியா பிரசாரத்தின்  கீழ் “வல்லமை இந்தியா வெல்லுமே”  என்ற பிரசார இயக்கத்தின் தொடக்க நிகழ்ச்சியில், ஒலிம்பிக் பதக்கம் பெற்ற வீராங்கனை பி.வி. சிந்து, இந்திய கால்பந்தாட்ட அணியின் தலைவர் சுனீல் சேத்ரி ஆகியோர் பங்கேற்றனர்.
பங்கேற்ற அனைவரும் மக்கள் வலிமையோடு இருக்க வேண்டியதன் அவசியத்தையும் முக்கியத்துவத்தையும் விவரித்தனர். இதுபோன்ற வல்லமை இந்தியா பிரசாரத்தை  ஒட்டி, பல நிகழ்ச்சிகளை இந்திய விளையாட்டு ஆணையகமும், மனித வள மேம்பாட்டு அமைச்சகமும் இணைந்து நடத்துகின்றன.
நிகழ்ச்சியில் பேசிய அமைச்சர் ரமேஷ்குமார் பொக்ரியால் பேசியதாவது:
“இந்த வல்லமை இந்தியா பிரசாரத்தில்  குறுகிய காலத்திலேயே ஏராளமானோர் கலந்து கொள்கிறார்கள். பிரதமர் நரேந்திர மோடியின் அழைப்பின் பேரில், ஏராளமானோர் தினமும் உடற்பயிற்சி செய்கிறார்கள்.
வல்லமை இந்தியா செயல்பாட்டுத் திட்டத்தின்  கீழ் பள்ளி செல்லும் குழந்தைகளுக்குப் புதிதாக உடற்பயிற்சிகள் தரப்படும் என்று அமைச்சர் நிஷாங்க் மத்திய இடைநிலைக் கல்வி வாரியம்  ஏப்ரல் மாதம் அறிவித்தது.
நாடு முழுவதும் உள்ள 13,868 பள்ளிகள் இந்தப் பயிற்சித் திட்டத்தில் இணைந்துள்ளன. அவற்றுள் 11,682 பள்ளிகள் வல்லமை இந்தியா கொடியைப்  பெற்றுள்ளன. தொற்று அபாயம் உள்ள இந்த நிலையில், நாம் அனைவரும் உடல் நலத்தைப் பேணிப் பாதுகாக்க வேண்டும். அதைப் போல் மாணவர்களும் ஆரோக்கியத்துடன் இருந்தால் தான் நோயை எதிர்த்து வெற்றியடைய முடியும் என அறிவுறுத்த வேண்டும். ஆரோக்கியம் உள்ளவரிடம் உள்ள நோய் எதிர்ப்பு அனைத்து நோய்களையும் விரட்டியடிக்கும்.
நாடு முழுவதும் உள்ள மாணவர்கள் அனைவரும் உடல்நலத்தையும் சுகாதாரப் பழக்க வழக்கங்களையும் அன்றாட நடைமுறையில் இணைத்துக் கொள்வர் என்று நம்புகிறேன்” என்று ரமேஷ்குமார் பொக்ரியால் பேசினார்.
நிகழ்ச்சியில் அமைச்சர் கிரண் ரிஜுஜு பேசியதாவது:
“பாரதப் பிரதமர், நம் நாட்டின் அனைத்து மக்களும் வலிமையுடனும் ஆரோக்கியத்துடனும் இருக்க வேண்டும் என்று தொடர்ந்து உத்வேகம் ஊட்டி வருகிறார்.
இந்தியா வலிமையாக இருந்தால் தான் இந்தியா முன்னேற்றப் பாதையில் பீடு நடை போடும் என்று உறுதிபட நம்புகிறோம். இந்த நிலையில் வல்லமை இந்தியா பிரசாரத்தை மட்டும் நாங்கள் தொடங்கவில்லை. யோகாசனத்தின் முக்கியத்துவத்தையும் உலகுக்குத் தெரிவித்து வருகிறோம்.
இத்தகைய நிலையில், அரசு தற்போது குழந்தைகளையும் வல்லமை இந்தியா திட்டத்தில் இணைத்து வருகிறது. குழந்தைகள் தான் நம் நாட்டின் எதிர்காலம். இந்த வல்லமை இந்தியா பிரசாரத்தின் மூலம் அவர்கள் உடல் ரீதியிலும் மன ரீதியிலும் வலிமையோடு இருக்கும்படி பாடுபட்டு வருகிறோம்”
இவ்வாறு ரிஜுஜு பேசினார்.
மாணவர்களுக்கு உத்வேகமும் ஊக்கமும் அளிக்கும் இந்தப் பிரசார இயக்கத்தில் விளையாட்டு வீரர்கள், வீராங்கனைகள் இணைந்துள்ளனர். உலகப் புகழ் பெற்ற பாட்மின்டன் விளையாட்டு வீராங்கனை பி.வி. சிந்து, இந்தியக் கால்பந்தாட்ட அணையின் தலைவர் சுனீல் சேத்ரி ஆகியோர் தங்களது அனுபவங்களைப் பகிர்ந்து கொண்டனர். உடலை ஆரோக்கியமாகவும், வலிமையாகவும் வைத்துக்கொள்வதன் முக்கியத்துவத்தை அவர்கள் எடுத்துரைத்தனர்.
ஆயுஷ்
சர்வதேச யோகா தினம் 2021: மத்திய அமைச்சர்கள், யோகா ஆசான்கள் கலந்துகொண்ட முன்னோட்ட நிகழ்ச்சி
ஏழாவது சர்வதேச யோகா தினத்தின் முன்னோட்டமாக வெள்ளிக்கிழமை இரவு காணொலி வாயிலாக நடைபெற்ற நிகழ்ச்சியில் இரண்டு மத்திய அமைச்சர்களுடன் பிரபல யோகா ஆசான்களும், அனுபவம் வாய்ந்த யோகா நிபுணர்களும் ஒன்றிணைந்து, தனிநபர் மற்றும் மனித வாழ்க்கையின் மேம்பாட்டிற்காக அன்றாட வாழ்க்கையில் அனைவரும் யோகா பயிற்சியை மேற்கொள்ளுமாறு உலக சமூகத்தினருக்குக் கோரிக்கை விடுத்தார்கள். “நமஸ்தே யோகா” என்ற பிரத்தியேக யோகா செல்பேசி செயலியும் இந்த நிகழ்ச்சியின்போது அறிமுகப்படுத்தப்பட்டது.
ஆயுஷ் அமைச்சகம், மொரார்ஜி தேசாய் தேசிய யோகா நிறுவனத்துடன் இணைந்து ஏற்பாடு செய்திருந்த இந்த நிகழ்ச்சியில், “யோகாவுடன் இணைந்திருங்கள், வீட்டிலேயே இருங்கள்” என்ற சர்வதேச யோகா தினம் 2021 இன் கருப்பொருளை மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர் மற்றும் மத்திய ஆயுஷ் இணையமைச்சர்  திரு கிரண் ரிஜிஜூ ஆகியோர் வலியுறுத்திப் பேசினார்கள். ஆன்மீகத் தலைவர்களும், சர்வதேச புகழ்பெற்ற யோகா ஆசான்களுமான ஸ்ரீ ஸ்ரீ ரவிசங்கர், சத்குரு ஜக்கி வாசுதேவ், சகோதரி ஷிவானி மற்றும் சுவாமி சிதானந்த் சரஸ்வதி உள்ளிட்டோர் ஆழ்ந்த ஆன்மீக பரிமாணங்கள் முதல் அன்றாட வாழ்க்கை மற்றும் கொவிட் சம்பந்தமான பயன்கள் வரை யோகாவின் பல்வேறு விஷயங்கள் குறித்து எடுத்துரைத்தனர்.
இதர தலைசிறந்த பிரபலங்களும் இந்த நிகழ்ச்சியில் கலந்துக்கொண்டு தங்களது கருத்துக்களைப் பகிர்ந்துக் கொண்டனர்.
இந்த நிகழ்ச்சியில் பேசிய அமைச்சர் திரு பிரகாஷ் ஜவடேகர், ஆரோக்கியமான மற்றும் மகிழ்ச்சியான வாழ்க்கைக்கு யோகா வித்திடுவதாகக் கூறினார். பிரதமர் திரு நரேந்திர மோடியின் ஆற்றல் வாய்ந்த தலைமையின் கீழ், சமூகத்தின் அனைத்துப் பிரிவினரிடமும் யோகாவை ஊக்கப்படுத்த அரசு முயன்று வருகின்றது.
மத்திய ஆயுஷ் அமைச்சர் திரு கிரண் ரிஜிஜு, சர்வதேச யோகா தினம் 2021-ஐ முன்னிட்டு தூர்தர்ஷன் தொலைக்காட்சியில் ஒளிபரப்பாக உள்ள பத்து நாள் தொடர் குறித்துப் பேசினார். தற்போதுள்ள மருத்துவ அவசர காலத்திற்குத் தகுந்த வகையில், “யோகாவுடன் இணைந்திருங்கள், வீட்டிலேயே இருங்கள்” என்பது இந்தத் தொடரின் மையக்கருத்தாக இருக்கும் என்றார் அவர்.
பொதுவான யோகா நெறிமுறைகள் குறித்து ஜூன் 12 முதல் 21-ஆம் தேதி வரை இந்திய நேரப்படி மாலை 7 மணிக்கு பத்து அத்தியாயங்களைக் கொண்ட தொடர், டிடி இந்தியா தொலைக்காட்சியில் ஒளிபரப்பாகும். மொரார்ஜி தேசாய் தேசிய யோகா நிறுவனம் இந்தத் தொடரை இயக்குகின்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726449
-----
(Visitor Counter : 155
மத்திய அமைச்சரவை
ரயில்வேயின் குரூப் –ஏ சேவைகளின் எட்டு அமைப்புகளில் உள்ள அதிகாரிகள் குறித்து ஆய்வு செய்ய அமைச்சரவை ஓப்புதல்
இந்திய ரயில்வே கணக்குகள் சேவை , இந்திய ரயில்வே ஊழியர்கள் சேவை, , இந்திய ரயில்வே போக்குவரத்துச் சேவை , இந்திய ரயில்வே பொறியாளர்கள் சேவை , இந்திய ரயில்வே மின்பொறியாளர்கள் சேவை , இந்திய ரயில்வே எந்திரவியல் பொறியாளர்கள் சேவை , இந்திய ரயில்வே பொருட்கள் இருப்பு சேவை , இந்திய ரயில்வே சிக்னல் பொறியாளர்கள் சேவை  என ரயில்வேயில் உள்ள குரூப்-ஏ சேவைகளின் எட்டு அமைப்புகளின் அதிகாரிகள் பற்றிய ஆய்வு ஆலோசனைக்குப் பிரதமர் திரு நரேந்திர மோடி தலைமையிலான மத்திய அமைச்சரவைக் குழு ஒப்புதல் வழங்கியுள்ளது.
ஐ ஆர் பி எஸ் அதிகாரி பதவிக்கு இணையாக உறுப்பினர்  பதவியை உருவாக்கவும், தலைமை இயக்குநர் , தலைமை இயக்குநர் , தலைமை இயக்குநர்  ஆகிய பதவிகள் முறையே உறுப்பினர்  உறுப்பினர் , என மறுபெயர் சூட்டப்பட்டுள்ளது.
2012-லிருந்து அதிகாரிகள் ஆய்வு நிலுவையில் உள்ளதால் தற்போது இந்தச் சேவைகளில் உள்ள 900 அதிகாரிகள் பயனடைவார்கள்.
-----
(Visitor Counter : 105
சுகாதாரம் மற்றும் குடும்ப நலத்துறை அமைச்சகம்
உலக புகையிலை எதிர்ப்பு தின நிகழ்ச்சி: புகையிலை பொருட்களை தவிர்க்கும் உறுதிமொழியை தலைமையேற்று நடத்தினார் டாக்டர் ஹர்ஷ் வர்தன்
உலக புகையிலை எதிர்ப்பு தினத்தை முன்னிட்டு நடத்தப்பட்ட நிகழ்ச்சிக்கு தலைமை தாங்கிய மத்திய சுகாதாரத்துறை அமைச்சர் டாக்டர் ஹர்ஷ்வர்தன், புகையிலை பொருட்களை தவிர்க்கும் உறுதிமொழியை தலைமையேற்று நடத்தினார்.
இந்நிகழ்ச்சியில் மத்திய சுகாதாரத்துறை இணையமைச்சர் திரு அஸ்வினி குமார் சவுபே காணொலி காட்சி மூலம் கலந்துக் கொண்டார்.
இந்நிகழ்ச்சியில் டாக்டர் ஹர்ஷ் வர்தன் பேசியதாவது:
இந்தியாவில் ஒவ்வொரு ஆண்டும் 1.3 மில்லியனுக்கும் மேற்பட்ட இறப்புகள், அதாவது நாள் ஒன்றுக்கு 3,500 பேர் புகையிலை பயன்பாடு காரணமாக இறக்கின்றனர். இது தவிர்க்க கூடிய சமூக பொருளாதார சுமை. இதோடு, புகையிலை மூலம் ஏற்படும் நோய்களால், நாட்டின் பொருளாதார வளர்ச்சியும் பாதிக்கிறது.
புகைப்பிடிப்போர், கொவிட்-19 பாதிப்பு ஏற்பட்டால், இறப்பை சந்திக்கும் அபாயம் 40 முதல் 50 சதவீதம் அதிகமாக உள்ளது. புகையிலை பயன்பாடு காரணமாக ஏற்படும் நோய்கள் மற்றும் இறப்புகளால், இந்தியாவில் ரூ.1.77 கோடி அளவுக்கு பொருளாதார சுமை ஏற்படுவதாகவும், இது மொத்த உள்நாட்டு உற்பத்தியில் ஒரு சதவீதம் என உலக சுகாதார நிறுவன ஆய்வு தெரிவிக்கிறது.
நான் கடந்த 1977ம் ஆண்டு, தில்லி சுகாதாரத்துறை அமைச்சராக இருந்தபோது, புகைப்பிடிப்பதற்கான தடை மற்றும் புகை பிடிக்காதோரின் ஆரோக்கிய பாதுகாப்பு சட்டத்தை தில்லி சட்டமன்றத்தில் நிறைவேறச் செய்தேன். இதுதான் உச்சநீதிமன்ற உத்தரவுப்படி கடந்த 2002ம் ஆண்டு அமல்படுத்தப்பட்ட பொது இடங்களில் புகைப்படிப்பதற்கான தடை சட்டத்துக்கு முன்மாதிரியாக இருந்தது.
மத்திய, மாநில அரசுகளின் தொடர்ச்சியான முயற்சிகளால், 2009-10ம் ஆண்டில் 34.6 சதவீதமாக இருந்த புகையிலை பயன்பாடு, 2016-17ம் ஆண்டில் 28.6 சதவீதமாக குறைந்தது.
நான் மத்திய சுகாதாரத்துறை அமைச்சரான பின்பு, எலக்ட்ரானிக் சிகரெட்டுகள் தடை சட்டம் 2019-ஐ கொண்டு வந்தேன். இது இந்தியாவில் இ-சிகரெட்டுகளின் உற்பத்தி மறறும் விற்பனைக்கு தடை விதிக்கிறது. இந்த சட்டம் சுமூகமாக நிறைவேற, பிரதமர் திரு நரேந்திர மோடி, பல தரப்பினரை சமாதானம் செய்தார்.
புகையிலை பயன்பாட்டை கட்டுப்படுத்த, தேசிய சுகாதார கொள்கை 2017-ல் இலக்குகள் நிர்ணயிக்கப்பட்டன. 2025ம் ஆண்டுக்குள், புகையிலை பயன்பாட்டை 30 சதவீதம் குறைக்க நாங்கள் இலக்கு நிர்ணயித்துள்ளோம்.
இவ்வாறு மத்திய சுகாதாரத்துறை அமைச்சர் டாக்டர் ஹர்ஷ் வர்தன் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723097(Visitor Counter : 130
பிரதமர் அலுவலகம்
போர்ச்சுக்கல் பிரதமர் அந்தோனியோ கோஸ்டாவுடன் பாரதப் பிரதமர் நரேந்திர மோடி தொலைபேசியில் உரையாடல்
பாரதப் பிரதமர் திரு. நரேந்திர மோடி போர்ச்சுக்கல் பிரதமர் அந்தோனியோ கோஸ்டாவுடன் இன்று தொலைபேசியில் உரையாடினார்.
கடந்த பிப்ரவரியில் போர்ச்சுக்கல் அதிபர் மெர்சிலோ ரெபெல்லோ டி சவுசா இந்தியாவுக்கு வருகை புரிந்ததை அந்த உரையாடலின்போது பிரதமர் நினைவுகூர்ந்தார்.
கோவிட் 19 தொற்று நிலைமை குறித்தும், அதன்மூலம் ஏற்படும் மக்கள் நல்வாழ்வு மற்றும் பொருளாதார பாதிப்புகளைக் கட்டுப் படுத்துவதற்காக இரு நாடுகளும் எடுத்துவரும் பல்வேறு நடவடிக்கைகள் குறித்தும் இரு தலைவர்களும் பேசினர். போர்ச்சுக்கல் நாட்டில் இது தொடர்பான பிரச்சினைகளைச் சாமாளிக்க பிரதமர் கோஸ்டா எடுத்துவரும் பல்வேறு நடவடிக்கைகளைப் பாரதப் பிரதமர் பாராட்டினார்.
தொற்றுக் கிருமி பரவுவதைத் தடுப்பதற்காக தேசிய அளவில் மேற்கொள்ளப்பட்டு வரும் பல்வேறு சாதகமான நடவடிக்கைகள் குறித்து இரு தலைவர்களும் விவாதித்தனர். அத்துடன், நிலைமையைச் சமாளிக்க பரஸ்பரம் உதவி செய்து கொள்வது குறித்து இரு தலைவர்களும் முன்வருவதாகக் குறிப்பிட்டனர். கோவிட் 19 தொற்றை ஒழிப்பதற்காக புதிய வழிமுறைகள், ஆய்வுகளில் இணைந்து ஈடுபடுவது என்று இரு தரப்பினரும் இசைந்தனர்.
பொது முடக்கம் காரணமாக போர்ச்சுக்கலில் தங்க நேர்ந்துள்ள இந்தியர்களின் விசாக் காலத்தை அந்நாடு நீடிப்பதற்கு பாரதப் பிரதமர் நன்றி தெரிவித்துக் கொண்டார். அதைப் போல் இந்தியாவில் வசிக்கும் போர்ச்சுக்கல் குடிமக்களுக்கு உரிய வசதிகளை இந்திய அதிகாரிகள் செய்து தருவதைப் பிரதமர் கோஸ்டா பாராட்டினார்.
இரு தலைவர்களும் அவ்வப்போது தொடர்பில் இருக்க இசைந்தனர். அத்துடன், கொரானா தொற்றினால் தற்போது ஏற்பட்டுள்ள நிலைமை மற்றும், கொரானாவுக்குப் பின் உருவாக இருக்கும் பிரச்சினைகள் ஆகியவை குறித்தும் இரு தரப்பினரும் அவ்வப்போது விவாதிப்பது என்றும் முடிவு செய்தனர்.
பிரதமர் அலுவலகம்
மரங்கள் மற்றும் ஏரிகள் உள்ளிட்ட இயற்கையுடன் பெங்களூரு மிக ஆழமான பிணைப்பைக் கொண்டுள்ளது: பிரதமர்
மரங்கள் மற்றும் ஏரிகள் உள்ளிட்ட இயற்கையுடன் பெங்களூரு மிகவும் ஆழமான பிணைப்பைக் கொண்டுள்ளது என்று பிரதமர் திரு நரேந்திர மோடி கூறியுள்ளார்.
பெங்களூரில் உள்ள பல்வேறு வகை மரங்கள் பற்றி விரிவாக விளக்கியுள்ள இயற்கை ஆர்வலரும், தோட்டக்கலை வல்லுநரும், கலைஞருமான திருமதி சுபாஷினி சந்திரமணியின் ட்வீட்டர் பதிவுகளுக்கு பதிலளித்துள்ள பிரதமர், மக்கள் தங்கள் நகரங்களின் சிறப்புமிக்க அம்சங்களைப் பறைசாற்ற அதன் சிறப்புகளை மற்றவர்களுக்கும் பகிருமாறு வலியுறுத்தியுள்ளார்.
பிரதமரின் ட்விட்டர் பதிவு வருமாறு;
“இது பெங்களூரு மற்றும் அதன் மரங்கள் பற்றிய சுவாரஸ்யமான தகவல். பெங்களூரு மரங்கள் மற்றும் ஏரிகள் உள்ளிட்ட இயற்கையுடன் மிகவும் ஆழமான பிணைப்பைக் கொண்டுள்ளது.
மற்றவர்களும் தங்கள் நகரங்களின் இத்தகைய சிறப்புமிக்க அம்சங்களை காட்சிப்படுத்துமாறு நான் கேட்டுக்கொள்கிறேன். இது ஒரு சுவாரஸ்யமான வாசிப்பாக இருக்கும்’’.
மத்திய அமைச்சரவை
புவியியல், சுரங்கம் மற்றும் தாது வளங்கள் துறையில் ஒத்துழைப்புக்கு இந்தியா-ஜிம்பாப்வே இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
புவியியல், சுரங்கம் மற்றும் தாது வளங்கள் துறையில் ஒத்துழைப்புக்கு இந்தியா-ஜிம்பாப்வே இடையேயான புரிந்துணர்வு ஒப்பந்தத்திற்குப் பிரதமர் திரு. நரேந்திர மோடி தலைமையிலான அமைச்சரவை ஒப்புதல் வழங்கியுள்ளது. இந்தப் புரிந்துணர்வு ஒப்பந்தம் ஜிம்பாப்வேயின் ஹராரேயில் நவம்பர் 3, 2018 அன்று கையெழுத்தானது.
முக்கிய அம்சங்கள்
வளங்கள், சட்டங்கள், கொள்கை பற்றிய தகவல் பரிமாற்றம், மேம்பாட்டு உத்திகள் குறித்த கருத்துக்களைடப் பரிமாறிக்கொள்ள கருத்தரங்குகள் நடத்துதல், இருநாடுகளுக்கும் இடையே தொழில்நுட்பப் பரிமாற்றங்களை ஊக்கப்படுத்துதல், சுரங்கங்கள் துறையில் முதலீட்டுக்காக மதிப்புக்கூட்டுதல் மற்றும் வாய்ப்புகளை மேம்படுத்துதல் ஆகியவை இந்தப் புரிந்துணர்வு ஒப்பந்தத்தின் நோக்கங்களாகும். இந்த அம்சங்கள் ஆவணப்படுத்துதல், பரவலாக்குதல் போன்ற செயல்பாடுகளை மேற்கொள்ளவும் புதிய கண்டுபிடிப்புக்கான நோக்கத்தை நிறைவேற்றவும் பயன்படும்.
பயன்கள்
அடையாளம் காணப்பட்ட துறைகளில் ஒத்துழைப்பதற்கு இந்தியா-ஜிம்பாப்வே இடையே நிறுவன அமைப்பு முறையை உருவாக்க இந்தப் புரிந்துணர்வு ஒப்பந்தம் வழிவகுக்கும்.
பாதுகாப்பு அமைச்சகம்
ரூ. 9,100 கோடி மதிப்புள்ள கருவிகள் கொள்முதல் செய்வதற்கு பாதுகாப்பு கொள்முதல் குழு ஒப்புதல்
பாதுகாப்பு அமைச்சர் திருமதி. நிர்மலா சீதாராமன் தலைமையிலான பாதுகாப்பு கொள்முதல் குழு இன்று கூடி, ரூ.9,100 கோடிக்கும் கூடுதலான மதிப்புள்ள கருவிகளை பாதுகாப்புப் படைகளுக்கு என கொள்முதல் செய்வதற்கு அனுமதி வழங்கியது.
உள்நாட்டு மயமாக்கல் மற்றும் சுயசார்பு இலக்குகளை அடைவதற்கென இந்தியர்களிடமிருந்து வாங்குதல் பிரிவின் கீழ் பி.டி.எல் நிறுவனத்திடமிருந்து இரண்டு பிரிவு ஆகாஷ் ஏவுகணை அமைப்புகளை கொள்முதல் செய்ய பாதுகாப்பு கொள்முதல் குழு ஒப்புதல் அளித்தது. இந்த ஏவுகனைகள் முன்னதாக பாதுகாப்புப் படைகளில் சேர்க்கப்பட்டுள்ள ஆகாஷ் ஏவுகனைகளில் மேம்படுத்தப்பட்ட வடிவங்கள் ஆகும். இந்த புதிய ஏவுகனை அமைப்பில் தேடும் தொழில்நுட்பம், 360 டிகிரி சுழன்று தாக்கும் திறன், குறைந்த அளவு வடிவம், போன்ற பண்புகளைக் கொண்டதாகும். இந்த மேம்படுத்தப்பட்ட ஆகாஷ் ஏவுகனை ஆயுத அமைப்பு, பாதுகாப்புப் படைகளின் முக்கிய சொத்துக்களுக்கு பாதுகாப்பு அளிக்கும் வகையில் செயல்படும் முக்கியமான கருவியாக இருக்கும்.
டி-90 ரக கவச வாகனங்களுக்கான தனிநபர் நீரடி சுவாச கருவிகள் வடிவமைப்பு மற்றும் மேம்பாட்டுத்திட்டம், இதே கவச வாகன அமைப்புகளுக்கான வழிநடத்தக் கூடிய ஆயுத அமைப்பின் வடிவமைப்பு மற்றும் முன்மாதிரி அமைக்கும் திட்டம் ஆகியவற்றுக்கும் பாதுகாப்பு கொள்முதல் குழு ஒப்புதல் அளித்தது.
------
(Visitor Counter : 147
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட்டுக்கு பின்பு உலக அரங்கில் இந்தியா மிகுந்த நம்பிக்கை மற்றும் மரியாதை மிக்க நாடாக உருவெடுக்கும்- டாக்டர். ஜித்தேந்திர சிங்
கொவிட்டுக்கு பின்பு உலக அரங்கில் இந்தியா மதிப்பு மிக்க, மிகுந்த நம்பிக்கைக்குரிய நாடாக உருவெடுக்கும் என்று மத்திய அமைச்சர் டாக்டர். ஜித்தேந்திர சிங் கூறியுள்ளார். தனியார் தொலைக்காட்சி ஒன்றுக்கு அளித்த பேட்டியில், இந்த நெருக்கடியான காலகட்டத்தில், அனைத்துவிதமான அச்சங்கள், எதிர்பார்ப்புகள் இருந்தாலும், இன்றிலிருந்து 6 மாத காலத்திற்குப் பின், உலகம் இந்தியாவை மரியாதையுடன் நோக்கி, நம்மிடம் உறவு வைத்திருக்க விரும்பும் என்று டாக்டர். ஜித்தேந்திர சிங் நம்பிக்கை தெரிவித்தார். இத்துடன் நில்லாமல், தொழில் நடத்த பாதுகாப்பான இடமாக இந்தியா உருவெடுக்கும் என்று அவர் கூறினார். பிரதமர் திரு. நரேந்திர மோடி முன்கூட்டியே அறிவித்த ஊரடங்கு, கொவிட்டுக்குப் பிந்தைய கால புதிய மரபுகளுக்கு தனக்குத் தானே பயிற்சி பெற இந்தியாவுக்கு உதவியுள்ளதாக அவர் தெரிவித்தார்.
சுற்றுலாவை நம்பியுள்ள வடகிழக்குப் பிராந்தியத்தில் கொவிட் தொற்றால் ஏற்பட்டுள்ள தாக்கம் குறித்து அந்தப் பிராந்தியத்துக்கு பொறுப்பு வகிக்கும் தம்மிடம் குறிப்பாக எழுப்பப்பட்ட கேள்விக்கு பதில் அளித்த டாக்டர். ஜித்தேந்திர சிங், ஐரோப்பா மற்றும் இதர மேற்கத்திய நாடுகளில் கொரோனாவால் சுற்றுலாத் தளங்கள் பெரும் பாதிப்பை அடைந்திருப்பதால், வடகிழக்குப் பகுதி , வெளிநாட்டு சுற்றுலாப் பயணிகளை ஈர்க்கும் என்றும், இதனால் சுற்றுலா ஆதாயம் பெறும் என்றும் கூறினார். இந்தியாவின் வடகிழக்குப் பிராந்தியம் பெரும்பாலும் கொரோனாவால் பாதிக்கப்படாத பகுதியாக இருப்பதாலும், மிகவும் புகழ் பெற்ற சுற்றுலா தளங்களைக் கொண்ட சிக்கிமில் எந்த இடத்திலும் ஒருவர் கூட தொற்றால் பாதிக்கப்படவில்லை என்பதாலும் இது சாத்தியமாகும் என அவர் தெரிவித்தார்.
வர்த்தகம் மற்றும் தொழிலைப் பொறுத்தவரை, ‘’ மேக் இன் இந்தியா’’ திட்டத்தின் மூலம் உத்வேகம் பெறுவதற்கு இந்தியாவுக்கு தற்போது நல்ல வாய்ப்பு ஏற்பட்டுள்ளதாக டாக்டர். ஜித்தேந்திர சிங் கூறினார். மூங்கிலை உதாரணமாகக் காட்டிய அவர், ஒவ்வொரு ஆண்டும் ரூ. 5000 முதல் ரூ 6000 கோடி வரை மூங்கில் தொழிலுக்கு வாய்ப்பு உள்ளது என்றும், அகர்பத்தி உள்ளிட்ட இதர மூங்கில் பொருள்கள் இப்போது வரை வெளிநாடுகளில் இருந்து இறக்குமதி செய்யப்படுவதாகவும் தெரிவித்தார். இதேபோல, நமது மருந்துத் தயாரிப்பு தொழில் ஏற்கனவே ஊக்கம் பெற்றிருப்பதாகவும், இந்த கொவிட்-19 சூழலிலும், நாம் மருந்து மற்றும் தடுப்பூசித் தயாரிப்பில் ஈடுபட்டு வருவதாகவும், அதற்கு ஏற்றுமதி வாய்ப்பு உள்ளது என்றும் அவர் கூறினார்.
ஜம்மு & காஷ்மீர் யூனியன் பிரதேசத்துக்கென அண்மையில் பிறப்பிக்கப்பட்ட உள்ளூர் அறிவிக்கை பற்றி கேட்டதற்கு பதிலிளித்த டாக்டர். ஜித்தேந்திர சிங், 2019 ஆகஸ்ட் 5-ஆம் தேதி தொடங்கிய நடைமுறையின் நீட்டிப்பு இது எனக் கூறினார். அது இப்போது தர்க்க ரீதியான முடிவை அடைந்திருப்பதாக தெரிவித்த அவர், இந்த முடிவால் ஏற்பட்டுள்ள நேர்மறையான விளைவுகளை வருங்கால தலைமுறையினர் உணருவார்கள் என்றும் தெரிவித்தார்.
<><><><><>
(Visitor Counter : 158
குடியரசுத் தலைவர் செயலகம்
ராம நவமியை முன்னிட்டு குடியரசுத் தலைவர் திரு ராம்நாத் கோவிந்த் வாழ்த்து
ராம நவமியை முன்னிட்டு குடியரசுத் தலைவர் திரு ராம்நாத் கோவிந்த் தமது வாழ்த்து செய்தியில் கீழ்கண்டவாறு கூறியுள்ளார்:
“ராம நவமி புனித நாளில், சக மக்கள் அனைவருக்கும் எனது அன்பான நல்வாழ்த்துக்களை தெரிவித்துக் கொள்கிறேன்.
ராம நவமி என்பது ராமரின் கொள்கைகளை நினைவுகூரவும், அவற்றை நம் வாழ்வில் பயன்படுத்தவும் ஒரு நல்ல சந்தர்ப்பம் ஆகும். நல்லொழுக்கம், சகிப்புத்தன்மை, இரக்கம் மற்றும் சகோதரத்துவம் ஆகிய உயர்ந்த விழுமியங்களைப் பின்பற்ற அவரது வாழ்க்கை நம்மைத் தூண்டுகிறது.
நமது கடமைகளை நாம் செய்யும் போது இந்த விழுமியங்களால் நம் வாழ்க்கை வழிநடத்தப்படட்டும்.
ராமர் காட்டிய வழியைப் பின்பற்றி, சிறந்த தேசத்தைக் கட்டமைக்க உறுதி ஏற்போம்.”
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815225